el en el el en en el el el el el el el el el el en fr el en el el el el en ca el el el el el el el el el es en es el es el es en el el el el el el el el el el el el el el el el el el el el el el en en fr en el
Ενεργειακή κρίση: Η Ευρώπη κλείνει φώτα και θέρμανση για να εξοικονομήσει ενέργεια – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Σβήνουν τα φώτα, χαμηλώνουν τους θερμοστάτες, εγκαθιστούν αισθητήρες κίνησης… Είναι μερικά από τα μέτρα που λαμβάνουν κυβερνήσεις κρατών της κεντρικής Ευρώπης με στόχο την εξοικονόμηση ενέργειας, στο πλαίσιο της προσπάθειας για τη μείωση του ενεργειακού κόστους και την αντιμετώπιση των περικοπών στις παραδόσεις φυσικού αερίου από τη Ρωσία. Η κεντρική Ευρώπη είναι ευάλωτη σε αυτήν την αντιπαράθεση της Δύσης με τη Μόσχα, καθώς ορισμένες χώρες εξαρτώνται σε μεγάλο βαθμό από το ρωσικό φυσικό αέριο. Παράλληλα, η άνοδος των τιμών στην ενέργεια προκαλεί πονοκέφαλο σε ολόκληρη τη Γηραιά Ήπειρο.
Η κυβέρνηση της Τσεχίας ανακοίνωσε σήμερα ότι αφαιρεί τους μισούς λαμπτήρες στα κυβερνητικά γραφεία και αντικαθιστά τους υπόλοιπους με LED που καταναλώνουν λιγότερη ηλεκτρική ενέργεια. Εγκαθιστά επίσης αισθητήρες κίνησης για να μειώσει τον φωτισμό στους διαδρόμους. Όσον αφορά τη θέρμανση — συνήθως η θερμοκρασία κυμαίνεται γύρω τους 22 βαθμούς Κελσίου ή και παραπάνω — μειώθηκε στους 19-20 βαθμούς Κελσίου στα κυβερνητικά γραφεία και στους 15 βαθμούς στους διαδρόμους, διαβεβαίωσε ο Τσέχος πρωθυπουργός Πετρ Φιάλα. «Θα πιέσω τους κρατικούς θεσμούς για να δώσουν το παράδειγμα», είπε ο Φιάλα σε δημοσιογράφους, σημειώνοντας η δέσμη μέτρων στοχεύει σε «εξοικονόμηση ενέργειας κατά 17-20%».
Παράλληλα, μειώνεται η θέρμανση και σβήνουν οι προβολείς στο εμβληματικό Κάστρο της Πράγας και στον καθεδρικό ναό της τσεχικής πρωτεύουσας από τις 22:00 αντί για τα μεσάνυχτα. Στην Τσεχία, έρευνα στην οποία συμμετείχαν περίπου 500 αθλητικοί σύλλογοι έδειξε ότι το 61% όσων χρησιμοποιούν κλειστές εγκαταστάσεις (όπως πισίνες, παγοδρόμια, γυμναστήρια) αντιμετωπίζουν τεράστια προβλήματα, αφού το ενεργειακό κόστος τους έχει ήδη αυξηθεί κατά 135%.
Στην Ουγγαρία, η κυβέρνηση έδωσε εντολή σε κρατικά ιδρύματα και δημόσιες επιχειρήσεις να μειώσουν την κατανάλωση φυσικού αερίου κατά 25% σε σύγκριση με την προηγούμενη χρονιά, εξαιρουμένων νοσοκομείων και κοινωνικών υπηρεσιών.
Στη Ρουμανία, μειώνεται ο φωτισμός στο κοινοβούλιο (γνωστό και ως Παλάτι του Λαού) — το δεύτερο μεγαλύτερο κτίριο στον κόσμο ύστερα από το αμερικανικό Πεντάγωνο. Ο εξωτερικός φωτισμός περιορίζεται κατά το ήμισυ και οι προβολείς θα ανάβουν μόνο δύο ώρες κάθε βράδυ.
Στην Πολωνία, η κυβέρνηση ζήτησε από τις υπηρεσίες της να μειώσουν την κατανάλωση ηλεκτρικής ενέργειας κατά 10%. Οι υπάλληλοι καλούνται να εκτυπώνουν μόνο τα απολύτως απαραίτητα έγγραφα, να αφαιρούν τους φορτιστές από τις πρίζες όταν δεν τους χρησιμοποιούν και να κλείνουν τους υπολογιστές φεύγοντας. Στο υπουργείο Οικονομικών, το σιντριβάνι τέθηκε εκτός λειτουργίας και ο εξωτερικός φωτισμός του κτιρίου περιορίστηκε σε δύο ώρες τα Σαββατοκύριακα. Η Βαρσοβία αντικαθιστά επίσης περίπου 38.000 λαμπτήρες φωτισμού σε δρόμους με LED. Ωστόσο, μέτρα όπως τα παραπάνω δεν εξυπηρετούν εγκαταστάσεις όπου η θέρμανση (ή η ψύξη) είναι απαραίτητη για τη λειτουργία τους, όπως π.χ. τα πανεπιστήμια ή οι αθλητικοί χώροι.
Στη Σλοβακία, τα πανεπιστήμια έχουν προειδοποιήσει ότι θα καταφύγουν στη λύση της τηλεκπαίδευσης εάν η κυβέρνηση δεν αυξήσει τα κονδύλια για τη θέρμανση μέχρι τα μέσα Νοεμβρίου.
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
Washington Post: Οι πιθανότητες να χρησιμοποιήσει ο Πούτιν πυρηνικά
Conde Nast Traveller: Σάρωσαν η Ελλάδα και τα ξενοδοχεία της στα Readers’ Choice Awards 2022 – Ποια βραβεύθηκαν
Φυσικό αέριο: Νωρίτερα ο χειμώνας στην Ευρώπη λόγω της La Nina
Πόλεμος στην Ουκρανία: Πυρηνικός συναγερμός σε όλο τον πλανήτη
Τουρισμός: Καλοκαίρι μέσα στο φθινόπωρο – Ποιοι προορισμοί καταγράφουν ρεκόρ
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΕΡΓΕΙΑΚΗ ΚΡΙΣΗ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΕΞΟΙΚΟΝΟΜΗΣΕΙ ΕΝΕΡΓΕΙΑΣ, ΕΥΡΩΠΗ, ΘΕΡΜΑΝΣΗ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΤΑ ΝΕΑ ΤΗΣ ΜΥΚΟΝΟΥ, ΦΩΤΑ